ਐਡੋਲਫ ਹਿਟਲਰ ਦੀ ਕਾਮੁਕਤਾ
ਅਡੌਲਫ਼ ਹਿਟਲਰ ਦੀ ਕਾਮੁਕਤਾ ਇਤਿਹਾਸਕ ਅਤੇ ਵਿਦਵਤਾਪੂਰਣ ਬਹਿਸ, ਨਾਲ ਹੀ ਅਟਕਲਾਂ ਅਤੇ ਅਫਵਾਹਾਂ ਦਾ ਵੀ ਮਾਮਲਾ ਰਹੀ ਹੈ। ਇਸ ਗੱਲ ਦਾ ਸਬੂਤ ਹੈ ਕਿ ਉਸ ਦੇ ਜੀਵਨ ਕਾਲ ਦੌਰਾਨ ਕਈ ਔਰਤਾਂ ਨਾਲ ਸਬੰਧ ਸਨ, ਅਤੇ ਸਮਲਿੰਗਤਾ ਪ੍ਰਤੀ ਉਸਦੀ ਨਫ਼ਰਤ ਦੇ ਵੀ ਸਬੂਤ ਹਨ, ਅਤੇ ਸਮਲਿੰਗੀ ਸੰਬੰਧਾਂ ਦਾ ਕੋਈ ਸਬੂਤ ਨਹੀਂ ਹੈ। ਉਸ ਦਾ ਨਾਂ ਬਹੁਤ ਸਾਰੀਆਂ  ਸੰਭਵ ਪ੍ਰੇਮਕਾਵਾਂ ਨਾਲ ਜੋੜਿਆ ਜਾਂਦਾ ਹੈ, ਜਿਹਨਾਂ ਵਿਚੋਂ ਦੋ ਨੇ ਖੁਦਕੁਸ਼ੀ ਕੀਤੀ। ਇੱਕ ਹੋਰ ਦੀ ਆਤਮ-ਹੱਤਿਆ ਦੀ ਕੋਸ਼ਿਸ਼ ਦੇ ਅੱਠ ਸਾਲਾਂ ਬਾਅਦ ਉਲਝੇਵਿਆਂ ਨਾਲ ਮੌਤ ਹੋ ਗਈ, ਅਤੇ ਇੱਕ ਨੇ ਆਤਮਹੱਤਿਆ ਦੀ ਨਾਕਾਮ ਕੋਸ਼ਿਸ਼ ਕੀਤੀ। ਹਿਟਲਰ ਨੇ ਇੱਕ ਬ੍ਰਹਮਚਾਰੀ ਵਿਅਕਤੀ ਦਾ ਇੱਕ ਜਨਤਕ ਬਿੰਬ ਸਿਰਜਿਆ ਹੋਇਆ ਸੀ, ਜਿਸ ਦਾ ਕੋਈ ਘਰੇਲੂ ਜੀਵਨ ਨਹੀਂ ਸੀ, ਜੋ ਪੂਰੀ ਤਰ੍ਹਾਂ ਆਪਣੇ ਰਾਜਨੀਤਿਕ ਮਿਸ਼ਨ ਲਈ ਅਤੇ ਨਾਜ਼ੀ ਜਰਮਨੀ ਦੀ ਕੌਮ ਲਈ ਸਮਰਪਿਤ ਸੀ। ਕਰੀਬ 14 ਸਾਲ ਤਕ ਚੱਲੀ ਈਵਾ ਬਰਾਉਨ ਨਾਲ ਉਸ ਦਾ ਸਬੰਧ ਜਨਤਾ ਅਤੇ ਉਸ ਦੇ ਅੰਦਰੂਨੀ ਸਰਕਲ ਨੂੰ ਛਡ ਬਾਕੀ ਸਾਰਿਆਂ ਤੋਂ ਲੁਕਿਆ ਹੋਇਆ ਸੀ। ਬਰਾਉਨ ਦੇ ਜੀਵਨੀ ਲੇਖਕ ਹੈਕ ਗੋਰਟਮੇਕਰ ਨੇ ਨੋਟ ਕੀਤਾ ਹੈ ਕਿ ਜੋੜਾ ਆਮ ਸੈਕਸ ਜੀਵਨ ਦਾ ਅਨੰਦ ਮਾਣਦਾ ਸੀ। ਹਿਟਲਰ ਅਤੇ ਬਰਾਉਨ ਦਾ ਵਿਆਹ ਇਕੱਠੇ ਹੋ ਕੇ ਖੁਦਕੁਸ਼ੀ ਕਰਨ ਤੋਂ 40 ਘੰਟੇ ਤੋਂ ਵੀ ਘੱਟ ਸਮਾਂ ਪਹਿਲਾਂ ਅਪਰੈਲ 1945 ਦੇ ਅਖੀਰ ਵਿੱਚ ਹੋਇਆ ਸੀ।  ਇਤਹਾਦੀਆਂ ਨੇ ਜੰਗ ਦੇ ਸਮੇਂ ਦੌਰਾਨ ਮਾਨਸਿਕ ਤੌਰ 'ਤੇ ਹਿਟਲਰ ਦੇ ਵਿਸ਼ਲੇਸ਼ਣ ਦੀ ਕੋਸ਼ਿਸ਼ ਕੀਤੀ। ਇਸ ਸੰਬੰਧੀ ਦੋ ਰਿਪੋਰਟਾਂ ਮਿਲਦੀਆਂ ਹਨ। ਵਾਲਟਰ ਸੀ ਲੈਂਗਜਰ ਦੀ ਰਣਨੀਤਕ ਸੇਵਾਵਾਂ ਦੇ ਅਮਰੀਕੀ ਦਫ਼ਤਰ (ਓਐੱਸਐੱਸ) ਦੀ 1943 ਦੀ ਰਿਪੋਰਟ ਨੇ ਸਮਲਿੰਗੀ ਪ੍ਰਵਿਰਤੀਆਂ ਦਾ ਦਮਨ ਕਰਨ ਵਾਲਾ ਹੋਣ ਦੇ ਤੌਰ 'ਤੇ ਹਿਟਲਰ ਦਾ ਵਰਣਨ ਕੀਤਾ ਅਤੇ ਕਿਹਾ ਕਿ ਉਹ ਇੱਕ ਨਿਪੁੰਸਕ ਗੰਦੀ ਮਾਨਸਿਕਤਾ ਵਾਲਾ ਆਦਮੀ ਸੀ। ਮਨੋਵਿਗਿਆਨੀ ਹੈਨਰੀ ਮਰੇ ਨੇ 1943 ਵਿੱਚ ਓਐਸਐਸ ਲਈ ਵੱਖਰੀ ਮਨੋਵਿਗਿਆਨਕ ਰਿਪੋਰਟ ਲਿਖੀ ਸੀ। ਉਸ ਨੇ ਵੀ ਉਸੇ ਤਰ੍ਹਾਂ ਦੇ ਸਿੱਟੇ ਕੱਢੇ ਸਨ। ਔਟੋ ਸਟ੍ਰਾਸਰ, ਨਾਜ਼ੀ ਪਾਰਟੀ ਦੇ ਹਿਟਲਰ ਦੇ ਵਿਰੋਧੀਆਂ ਵਿੱਚੋਂ ਇੱਕ ਨੇ ਵੀ ਜੰਗ ਬਾਅਦ ਦੇ ਸਮੇਂ ਵਿੱਚ ਉਸ ਕੋਲੋਂ ਪੁੱਛਗਿੱਛ ਕਰਨ ਵਾਲਿਆਂ ਨੂੰ ਇਹੋ ਜਿਹੀ ਹੀ ਇੱਕ ਕਹਾਣੀ ਸੁਣਾ ਦਿੱਤੀ। ਬ੍ਰਿਟਿਸ਼ ਇਤਿਹਾਸਕਾਰ ਸਰ ਇਆਨ ਕਰਵਸੋ ਨੇ ਸਟ੍ਰਾਸਰ ਦੇ ਬਿਆਨ ਦੀ "ਹਿਟਲਰ ਵਿਰੋਧੀ ਪ੍ਰਚਾਰ" ਦੇ ਰੂਪ ਵਿੱਚ ਵਿਆਖਿਆ ਕੀਤੀ।  ਹਿਟਲਰ ਦੀ ਮੌਤ ਤੋਂ ਬਾਅਦ ਖੋਜ ਵਿੱਚ, ਕਈ ਕਿਸਮ ਦੇ ਦਾਅਵੇ ਹਿਟਲਰ ਦੇ ਜਿਨਸੀ ਝੁਕਾਅ ਬਾਰੇ ਕੀਤੇ ਗਏ ਹਨ: ਕਿ ਉਹ ਸਮਲਿੰਗੀ, ਦੋ-ਲਿੰਗੀ, ਜਾਂ ਅਕਾਮੁਕ ਸੀ। ਨਿਰਣਾਇਕ ਸਬੂਤ ਦੀ ਘਾਟ ਹੈ, ਪਰ ਜ਼ਿਆਦਾਤਰ ਇਤਿਹਾਸਕਾਰ ਮੰਨਦੇ ਹਨ ਕਿ ਉਹ ਵਿਖਮਲਿੰਗੀ ਸੀ। ਘੱਟ ਤੋਂ ਘੱਟ ਇੱਕ ਦਾਅਵਾ ਹੈ ਕਿ ਹਿਟਲਰ ਦਾ ਇੱਕ ਪ੍ਰੇਮਿਕਾ ਤੋਂ ਨਾਜਾਇਜ਼ ਬੱਚਾ (ਜੀਨ-ਮੈਰੀ ਲੋਰਟ ਨਾਮ ਦਾ ) ਸੀ। ਮੁੱਖ ਧਾਰਾ ਦੇ ਇਤਿਹਾਸਕਾਰਾਂ, ਜਿਵੇਂ ਕਿ ਇਆਨ ਕਰਸ਼ੇਵ, ਇਸ ਨੂੰ ਨਾਮੁਮਕਿਨ ਜਾਂ ਅਸੰਭਵ ਸਮਝਦੇ ਹਨ।